**Presimţire**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Italiei libertate

Va insufla o nouă viaţă

Legioanelor uitate

De la Dunărea măreaţă.

Şi-n curând ginta latină

Răsări-va ca un soare,

Acoperind cu-a sa lumină

Celelalte mari popoare.

– Spune-mi, inimă ferice,

Pentru ce tresari cu fală?

Pentru ce răsuni aice

De-o cântare triumfală?

Trista lume-acum îţi pare

Luminoasă şi-nflorită;

Presimţi tu vreo soartă mare

Pentru ţara mea iubită?

– Dar! o scumpă prevestire

Vine-n taină de-mi şopteşte

Că-a românilor mărire

Azi în lume se urzeşte;